РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА БЕЧЕЈ

ОПШТИНСКА УПРАВА

Одељење за финансије

Број: IV 400-1469

Дана: 31.07.2017.

Бечеј 21220

У П У Т С Т В О

ЗА ПРИПРЕМУ БУЏЕТА ОПШТИНЕ БЕЧЕЈ ЗА 2018 ГОДИНУ

СА ПРОЈЕКЦИЈАМА ЗА 2019 И 2020 ГОДИНУ

Бечеј, 31. јул 2017.

на основу члана 31. И члана 40. Закона о буџетском систему /службени гласник РС број 54/09, 73/10, 101/10, 101/11, 93/12, 62/13, 63/13-испр, 108/13, 142/14, 103/15 и 99/16/, и Упутства за припрему Одлуке о буџету локалне власти за 2017. годину и пројекција за 2018. И 2019 годину , локални орган управе надлежан за финансије, Одељење за финансије Општинске управе Бечеј доставља буџетским корисницима општине Бечеј :

**УПУТСТВО**

**ЗА ПРИПРЕМУ БУЏЕТА ОПШТИНЕ БЕЧЕЈ ЗА 2018 ГОДИНУ СА ПРОЈЕКЦИЈАМА ЗА 2019. И 2020 ГОДИНУ**

**I ПРАВНИ ОСНОВ**

Поступак припреме и доношења буџета локалне власти уређен је Законом о буџетском систему. Рокови за доношење Фискалне стратегије и достављање Упутства за припрему одлуке о буџету локалне власти, уређени су чланом 31. Закона о буџетском систему, односно буџетским календаром.

На основу члана 40. Закона о буџетском систему, локални орган управе надлежан за финансије, по добијању фискалне стратегије, доставља упутство за припрему нацрта буџета локалне власти и обавештава директне кориснике буџетских средстава о основним економским претпоставкама и смерницама за припрему буџета.

У погледу садржине предлога финансијског плана директних корисника средстава буџета сходно се примењују одредбе члана 37. истог Закона, односно предлог финансијског плана обухвата:

1) расходе и издатке за трогодишњи период, исказане по буџетској класификацији;

2) **детаљно писано образложење** расхода и издатака, као и извора финансирања.

Директни корисници обавезни су да, у складу са смерницама и роковима, траже од индиректних корисника за које су одговорни, да доставе податке неопходне за израду

предлога финансијског плана директног буџетског корисника.Истим чланом је предвиђено и да локални орган управе надлежан за финансије може да тражи непосредно од индиректних буџетских корисника податке о финансирању.

Чланом 41. Закона о буџетском систему дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти.

Чланом 112. Закона о буџетском систему (прелазне и завршне одредбе) уређено је да ће се одредбе овог Закона, у делу који се односи на програмски део буџета, примењивати постепеним увођењем за поједине кориснике средстава буџета Републике Србије, а у целини од доношења Закона о буџету Републике Србије и одлука локалне власти за 2015. годину.

**I ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ НАЦРТА БУЏЕТА ОПШТИНЕ ЗА НАРЕДНУ ФИСКАЛНУ ГОДИНУ**

Обзиром да Фискална стратегија за 2018. годину још није објављена од стране надлежног органа, основне смернице у овом Упутству дате су на основу члана 27е Закона о буџетском систему, Фискалне стратегије за 2017. са пројекцијама за 2018. и 2019. годину, Упутства за припрему Одлуке о буџету локалне власти за 2017. годину и пројекцијама за 2018. и 2019. годину и Упутства за припрему програмског буџета.

Фискална стратегија за 2017. годину са пројекцијама за 2018. и 2019. годину (у даљем тексту Фискална стратегија) је документ средњорочног планирања буџета у који су укључене средњорочне анализе и пројекције републичког буџета, буџета општина и градова и ванбуџетских фондова и саставни је део планирања буџета за сваку наредну годину.

Основни циљеви економске политике у наредном средњорочном периоду фокусирани су на:

* Наставак спровођења мера фискалне консолидације, одржавање макроекономске стабилности уз заустављање даљег раста дуга и успостављање тренда његовог смањења;
* Јачање стабилности и отпорности финансијског сектора решавањем питања проблематичних кредита; и
* Отклањање препрека привредном расту и подизању конкурентности спровођењем свеобухватних структурних реформи и наставак примене структурних реформи, посебно у домену јавних предузећа, као и подизање ефикасности јавног сектора.

Основни циљеви и приоритети фискалне политике у наредном периоду су:

• оснаживање удела јавних расхода, фискалног дефицита и јавног дуга у БДП;

• јачање пореске дисциплине која подразумева побољшање система наплате пореза и смањење сиве економије;

 • јачање дугорочне фискалне одрживости кроз спровођење структурних реформи,

 Посебно реформи јавног сектора.

У даљем тексту дајемо преглед појединих макроекономских показатеља из Фискалне стратегије за 2017. који су од значаја за израду буџета општине Бечеј за 2018. годину и наредне две фискалне године.

|  |  |
| --- | --- |
|  | **Пројекција** |
|  | **2018** | **2019** | **2020** |
| БДП, млрд динара | 4.396,7 | 4.678,1 | 4.987,5 |
| Реални раст БДП,  | 3.0 | 3,5 | 3,5 |
| Инфлација, просек преиода, у % | 2.8 | 3.0 | 3,0 |

*Табела: Пројекција основних макроекономских показатеља Републике Србије у периоду 2018 - 2020. године*

НАПОМЕНА: Обзиром да се доношење Фискалне стратегије и Упутства за припрему буџета локалне власти за 2018. и наредне две године очекује у наредном периоду, уколико се догоди да дође до одступања у величинама наведених параметара, у даљем поступку припреме буџета наведене пројекције макроекономских показатеља биће усаглашене. У складу са истим, корисници буџетских средстава биће благовремено обавештени како би извршили неопходне корекције у предлозима финансијских планова за 2018. и наредне две године.

**II ОПИС ПЛАНИРАНЕ ПОЛИТИКЕ ЛОКАЛНЕ ВЛАСТИ У 2018 ГОДИНИ**

У периоду од 2018. до 2020. године општина ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којим се регулише ова област.

Сходно наведеном, активности у 2018. и наредне две фискалне године биће усмерене на следеће послове:

* урбанизам и просторно планирање,
* одржавање и ширење комуналних услуга (водоснабдевање, прикупљање и одношење смећа, управљање отпадним водама, одржавање и ширење топлификационе мреже, јавна хигијена, уређење и одржавање зеленила, јавна расвета, саобраћајна инфраструктура и остале комуналне услуге),
* вођење економске и развојне политике,
* пољопривреда и рурални развој,
* заштита животне средине,
* обезбеђивање услова за рад локалних установа у култури,
* организација културних и спортских активности и манифестација,
* опорезивање, финансијско управљање и буџетирање,
* пружање осталих услуга грађанима у складу са Законом.

Општина Бечеј ће обављати поверене и пренесене послове из области:

* државне управе,
* социјалне заштите,
* здравствене заштите,
* предшколског, основног и средњег образовања,
* екологије и очувања животне средине,
* рада инспекцијских служби и др.

Политика локaлних власти ће бити усмерена на обезбеђење средстава за несметано функционисање Општинске управе и свих корисника буџетских средстава у области образовања, културе, информисања, социјалне заштите.

Средства за зараде запослених обезбедиће се у законом утврђеним оквирима, а средства за материјалне трошкове и текуће одржавање опреме и објеката у зависности од исказаних потреба и утврђених приоритета, водећи рачуна о интенцијама за смањење јавне потрошње.

Значајна средства ће се обезбедити и за издвајања за социјалну заштиту (разни видови једнократних помоћи, регресирање трошкова превоза ђака и студената – путника, стипендије, превоз пензионера, пратиоци, и сл.).

За капитално одржавање и капиталну изградњу средства ће се обезбедити делом из буџета као и из средстава наменских трансфера од других нивоа власти. Приоритет ће имати програми, односно инвестиције које су започете у овој или ранијим годинама.

Успостављањем и унапређењем планирања и расподеле средстава по **програмском моделу**, створи се основ за обезбеђивање веће ефикасности и конкурентности привреде као и делотворност јавне потрошње.

Тај нови начин исказивања расхода и издатака подразумева примену програмске методологије у припреми буџета на свим нивоима власти, односно примену и законом установљене програмске класификације, која исказује класификацију програма корисника буџетских средстава, како је одређено чланом 29. Став 2. Тачка 5. Закона обуџетском систему. Изменама овог закона крајем 2015 године, које су објављене у Сл. Глснику РС број 103/15дефиниције појмова у вези са програмским буџетирањем проширене су и на појам **родно одговорно буџетирање,** чиме су створени предуслови да се у буџетски процес уведе и принцим родне равноправности, што, сагласно Закону подразумева родну анализу буџета иреструктурирање прихода и расхода са цињем унапређења родне равноправности.

**III ПРОЦЕНА ПРИХОДА И ПРИМАЊА И РАСХОДА И ИЗДАТАКА ЗА 2018. И НАРЕДНЕ ДВЕ ГОДИНЕ**

Пројекција прихода и примања извршена је на нивоу укупних средстава, сви извори финансирања, на основу тренутно важеће законске регулативе и показатеља о извршењу у прврих шест месеци 2017. године као и макроекономских показатеља из Фискалне стратегије за 2017. годину.

|  |  |  |  |  |
| --- | --- | --- | --- | --- |
|  | **Процена**  | **Пројекција**  | **Пројекција за** | **Пројекција за** |
| **ВРСТА ПРИХОДА** | **за** | **за**  | **2019. годину** | **2020. годину** |
|  | **2017. годину** | **2018. годину** | **(Инфлација 3,0%)** | **(Инфлација 3,0%)** |
| Порези | 630.000.000 | 650,000,000 | 669.000.000 | 689.000.000 |
| Наменски трансфери | 246.000.000 | 250,000,000 | 258.000.000 | 260.000.000 |
| Ненаменски трансфери | 160.000.000 | 160,000,000 | 165.000.000 | 167.000.000 |
| Дугорочни кредит | 0 | 0 | 0 | 0 |
| Средства од давања у |   |   |   |   |
| закуп пољопривред.земљ. | 110,000,000 | 110,000,000 | 100.000.000 | 100.000.000 |
| Други приходи | 200.000.000 | 260,000,000 | 268.000.000 | 270.000.000 |
| **УКУПНИ ТЕКУЋИ** |  |  |  |   |
| **ПРИХОДИ И ПРИМАЊА** | **1.346.000.000** | **1.430.000.000** | **1.460.000.000** | **1.486.000.000** |

*Табела: Пројекција прихода и примања буџета општине за 2018. годину и наредне две године*

Такође, процена обима буџета за 2018. годину и наредне две године извршена је под условом да се буџет општине Бечеј додатно не задужује код пословних банака.

**IV Обим средстава који може да садржи предлог финансијског плана директног корисника средстава буџета локалне власти за 2018, са пројекцијама за наредне две фискалне године**

|  |  |  |  |  |
| --- | --- | --- | --- | --- |
|  |  |  |  |  |
|  | **Процена**  | **Пројекција**  | **Пројекција за** | **Пројекција за** |
| **ДИРЕКТНИ КОРИСНИК** | **за** | **за**  | **2019. годину** | **2020. годину** |
|  | **2017. годину** | **2018. годину** | **(Инфлација 3,0%)** | **(Инфлација 3,0%)** |
| Скупштина општине | 18,100,000 | 19.000.000 | 19.570.000 | 20.174.000 |
| Председник општине | 24,600,000 | 25,400,000 | 26,391,000 | 27,420,000 |
| Општинско веће | 15,700,000 | 16,400,000 | 17,040,000 | 17,704,000 |
| Општинска управа са |   |   |   |   |
| индиректним корисницима | 1.285.920.000 | 1.365.424.000 | 1.393.076.000 | 1.361.398.000 |
| Заштитник грађана | 0 | 2,026,000 | 2,105,000 | 2,187,000 |
| Општински правобранил. | 1,680,000 | 1,750,000 | 1,818,000 | 1,889,000 |
| **УКУПНИ ТЕКУЋИ** |  |  |   |   |
| **РАСХОДИ И ИЗДАЦИ** | **1.346.000.000** | **1,430.000.000** | **1,460.000.000** | **1,486.000.000** |

До доношења Финансијске стратегије и Упутства за израду буџета локалне власти за 2018. годину, од стране надлежног Министарства, **корисници буџетских средстава су дужни да предлоге својих финансијских планова умање за 20 процената у односу на позиције које су опредељене Одлуком о трећем ребалансу буџета општине Бечеј за 2017. годину.** Приликом планирања буџета, сви буџетски корисници су дужни да се придржавају начела рационалности и штедње. У оквиру ограничених средстава, буџетски корисници као приоритет треба да планирају законске и уговорене обавезе (плате, накнаде, закључене уговоре, преузете обавезе и сл.).

**V СМЕРНИЦЕ ЗА ПРИПРЕМУ ПЛАНОВА КОРИСНИКА БУЏЕТСКИХ СРЕДСТАВА**

1. **Планирање плате и броја запослених**

Износ средстава потребних за исплату плата планирати на основу постојећег /дозвољеног/ броја извршилаца, према утврђеним коефицијентима и важећој основици за обрачун плате без планираног увећања 2018 године. Уколико у Упутству Министарства финансија буду предвиђене промене нивоа зарада у 2018 години, надлежни орган за финансије, благовремено ће обавестити све кориснике буџетских средстава о потребном усклађивању.

1. **Планирање осталих расхода на економским класификацијама 42, 45, 48**

Коришћење улсуга и роба (група котна **42**) планирају се највише до износа који је опредељен буџетом за 2016. годину, стим даје потребно сагледати могућност максималне уштеде, пре свега, у оквиру економских класификација 422 – Трошкови путовања, 423 – Услуге по уговору и 424 – Специјализоване услуге, а настојати да се не угрози извршавање сталних трошкова (421 – Стални трошкови).

 Средства за сталне трошкове (економска класификација 421) планирати на основу шестомесечног извршења у 2016.години и очекиваног нивоа извршења ових расхода до краја године, увећано за пројектовану инфлацију за 2017. годину.

 Средства за текуће одржавање опреме и објеката (425-Текуће поправке и одржавање) планирају се по приоритетима.

**.**

Остали расходи (група конта **48**) планирају се највише до износа који је опредељен буџетом за 2016. годину.

1. **Смернице за исказивање издатака за капиталне пројекте за 2018- 2020. годину:**

**Капитални пројекти и њихов значај:**

Под капиталним пројектима се подразумевају:

* + изградња зграда и грађевинских објеката инфраструктуре од интереса за локалну самоуправу,
	+ капитално одржавање истих,
	+ услуге пројектног планирања (ако је саставни део пројекта),
	+ обезбеђивање земљишта за изградњу,
	+ улагања у опрему, машине и другу нефинансијску имовину у функцији јавног интереса.

Капиталним пројектима се увећава имовина јединице локалне самоуправе путем.

Услед сложених и бројних процедура приликом планирања, припреме и реализације капиталних пројеката, њихово пројектовање и изградња могу трајати више од годину дана, а самим тим углавном подразумевају вишегодишње издатке. Кaпитaлни прojeкти утичу нa будућe буџете, штo зaхтeвa пaжљивo плaнирaњe. За реализацију капиталних пројеката потребни су релативно велики издаци у садашњости за које се очекује да ће генерисати корист, односно добит у годинама након реализације. Због свега наведеног важно је планирати капиталне пројекте по годинама у оном износу који је остварив са фискалне и економске тачке гледишта.

У складу са Законом о буџетском систему капитални издаци се исказују за три године у Одлуци о буџету локалне власти, без обзира да ли се капитални пројекти уговарају фазно по годинама, или корисник преузима обавезе по уговору који захтева плаћање у више година.

Корисници буџетских средстава су у обавези, да искажу све **вишегодишње** планиране капиталне пројекте, који су започети у 2016. години, као и планиране издатке за нове капиталне пројекте у 2017. години.

Поред тога корисници су и у обавези да поред издатака за вишегодиншње пројекте, искажу капиталне издатке за **једногодишње** пројекте (чија реализација траје годину дана).

**Планирање издатака капиталног пројекта:**

Корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године, приказане у табели (Табела 5. Преглед капиталних пројеката). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1) издатке за израду пројектно-техничке документације на конту 5114 (осим уколико је иста већ израђена);

2) издатке за експропријацију земљишта на конту 5411;

3) издатке за извођење радова на изградњи, односно извођење радова на капиталном одржавању на контима 5112 и 5113;

4) издатке за ангажовање стручног надзора на конту 5114 (осим уколико исти нису планирани од стране Инвеститора или на неки други начин).

Уколико корисници нису планирали средства за израду пројектно-техничке документације и за ангажовање стручног надзора, дужни су да наведу који субјект (институција, организација, јавно предузеће итд.) је обезбедио средства за те издатке и у ком износу или ће тај посао обављати у оквиру свог редовног пословања.

У циљу реалног планирања издатака капиталног пројекта, неопходно је да корисници образложе тренутни статус дозвола и сагласности (локацијска, грађевинска дозвола, сагласности одговарајућих јавних предузећа) које су неопходне за почетак извођења радова. Корисници су дужни да планирају расходе, који су у вези са добијањем ових дозвола и сагласности, на одговарајућим контима.

Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.

***Напомена:*** Уколико корисник буџетских средстава пренесе инвеститорска права на други субјект (јавно предузеће итд.), треба имати у виду да је изменама Закона о порезу на додату вредност (члан 10. став 2. тачка 3) прописано да ПДВ плаћа инвеститор. У вези са тим, потребно је да Инвеститор који врши инвеститорску функцију, у име и за рачун јединице локалне самоуправе, планира неопходна средства за ПДВ.

1. **Припрема буџета у складу са програмском методологијом**

Законом о буџетском систему је прописан да Програмски модел буџета у целини треба примењивати почев од припреме буџета за 2015. годину на свим нивоима власти. Прoгрaмски буџeт прeдстaвљa eфикaсaн мeхaнизaм зa спровођење рeфoрмe упрaвљaњa jaвним финaнсиjaмa.

Ради спровођења ове законске одредбе, Министaрство финансија је саставило Упутство за израду програмског буџета, које смо Вам доставили са Упутством за припрему буџета општине Бечеј за 2015. годину.

**Прoгрaмску структуру** кoрисникa буџета чинe три прoгрaмскe кaтeгoриje: **прoгрaм, прoгрaмскa aктивнoст** и **прojeкaт**, кojима сe групишу рaсхoди и издaци. Те програмске категорије распоређене су у двa хиjeрaрхиjскa нивoa. Нa вишeм нивoу су прoгрaми, a на нижем су прoгрaмскe aктивнoсти и прojeкти који им припадају.

**Прoгрaмскa aктивнoст** je тeкућa дeлaтнoст корисника буџета и ниje врeмeнскиoгрaничeнa.

**Прojeкaт** je временски ограничен пoслoвни пoдухвaткорисника буџета чијим спровођењем сe постижу циљeви кojи дoпринoсe остварењу прoгрaмa. Moжe сe oднoсити нa кaпитaлнo улaгaњe, унaпрeђeњe прoцeдурe у jaвнoj aдминистрaциjи, усавршавање држaвних службeникa и сличнe пoдухвaтe кojи дoпринoсe квaлитeтниjeм пружaњу jaвних услугa.

Jединице локалне самоуправесвоју прoгрaмску структуру утврђују на основу листe прoгрaмa и прoгрaмских aктивнoсти **униформних зa свe јединице локалне самоуправе**. Ту листу је утврдила Стaлнa кoнфeрeнциja градoвa и oпштинa (СКГO) у **Анексу 5.** наведеног Упутства. У тој листи је за прoгрaме и прoгрaмске aктивнoсти утврђена њихова шифра, нaзив, сeктoр кoмe припaдaју и сврха.

По програмској методологији за сваки програм, програмску активност и пројекат је потребно утврдити циљеве, индикаторе, којима се мери постизање тих циљева и циљане вредности индикатора за следеће три године. СКГO припрема и листу **унифoрмних индикатора**. Унифoрмност прoгрaмa, прoгрaмских aктивнoсти и индикатораoбeзбeђуje да јединице локалне самоуправе међусобно упoрeде трошкове и квaлитeт услугa пружeних грaђaнимa.

Опис програма, програмских активности и пројеката, као и њихових циљева и индикатора ће бити саставни део нормативног дела буџета. **Стога неопходно је да сваки буџетски корисник испуни обрасце за своје програмске активности и пројекте (Табела 1. и 2.).**

1. **Остале одредбе**

Налаже се индиретним буџетским корисницима да уз нацрте финансикских планова за 2018. годину, доставе и следеће:

* **детаљно писмено образложење** за све врсте трошкова и издатака (навести кон **детаљно писмено образложење** за све врсте трошкова и издатака (навести конкретно за шта ће се трошити средства, а не само називе конта).
* Код образложења издатака за нефинансијску имовину детаљно описати планиране инвестиције, статус пројектно техничке документације, статус имовинско правних односа.
* За све планиране издатке у оквиру класе 5, неопходно је **израдити пројекат** (Табела 2.), независно од новчаног износа. Приликом попуњавања Табеле 2. правилно одредите назив и циљ пројекта, називе и вредности индикатора, на крају и одговорно лице за спровођење пројекта.

Циљеви пројеката су средњорочног и краткорочног карактера и односе се на непосредне излазне резултате.

Код индикатора тежити да буду разумљиви за јавност и да се могу вредносно приказати.

* Планиране апропријације треба да обухватају све предвиђене трошкове за текућу годину, **као и обавезе**, које се преузимају у текућој години, а биће ислаћене у следећој години (посебну пажњу посветити рачунима електричне енергије, грејања и осталим сталним трошковима, који се односе на децембар месец, а плаћају наредној години).

**VI Поступак и динамика припреме буџета Општине Бечеј и предлога финансијских планова директних корисника буџетских средстава**

На основу Упутства за припрему буџета, корисници буџетских средстава израђују предлог средњорочног и годишњег финансијског плана.

Први корак у планирању треба да буде израда програмских активности и пројеката на униформним обрасцима: **Табела 1.- Програмска активност** и **Табела 2. – Пројекат**.

 Предлог финансијског плана буџетског корисника, као у претходним годинима, састоји се од -**Предлога плана прихода и примања – Табела 3.** и

-**Предлога плана расхода и издатака – Табела 4.**

**Збир укупних тражених средстава из буџета општине треба да задржи ниво планираних средстава у буџету општине у 2018. години.**

Предлог плана расхода и издатака треба да одговара и програмској структури корисника. То значи да расходе и издатке треба груписати по програмским активностима и пројектима. У највећем броју случајева буџетски корисник обавља једну програмску активност и планира одређени број пројеката ( нпр. пројекти у вези обуке, манифестације, изградња објекта). Капиталне, инвестиционе пројекте је потребно навести у оквиру класе 5. , без обзира да ли ће се билансирати у буџету у оквиру општинске управе или код дотичног индиректног корисника у складу са надлежностима. Трошкови текућег одржавања зграде и опреме не смеју да садрже елементе инвестиционих улагања ( поправка путева, тротоара, игралишта...)

Предлог плана расхода и издатака треба саставити на основу већ испуњене Табеле 1. –Програмска активност и Табеле 2.- Пројекат.

**Месне заједнице** приликом планирања расхода и издатака за 2018. годину, треба да обрате пажњу на то, да у оквиру извора финансирања 01 раздвоје планиране расходе:

 - на средства из прихода буџета општине (функција 160),

 - на средства на евиденционом рачуну и закупа (функција 660),.

У складу са Законом о буџетском систему индиректни корисници треба да доставе предлог финансијског плана за буџетску и наредне две фискалне године. У ту сврху је потребно испунити другу и трећу страницу Табеле 3. и Табеле 4., и доставити само у електронском облику. За планирање ставки за 2019. и 2020. годину користите пројекцију инфлације (3,0% за све године).

**Табелу 5. –Капитални пројекти у периоду 2018-2020,** као и другу страну, Табелу 5.а, треба да доставе директни и индиректни корисницин буџета општине, као и Дом здравља.

У Табели 5. потребно је капиталне пројекте рангирати по приоритетима, а у Табели 5а исте пројекте детаљније разрадити по контима на 4. ниову и по изворима финансирања. Уз табеле приложите и описно образложење тренутног статуса дозвола и сагласности, које су потребне за почетак извођења радова.

**Сума капиталних пројеката са извором 01 треба да буде једнака са сумом тражених средстава из буџета општине из класе 5.**

**Табелу 6 – Планирање плате за 2018. годину**  који садржи Табелу 6.1. и Табелу 6.2. треба да доставе како **директни и индиректни буџетски корисници**, тако и сва **јавна предузећа**.

Рок за доставу тражених података је **01.12.2017.** године.

**Напомена:**

Уколико се у међувремену промене законски и подзаконски акти, донешени од стране виших нивоа власти, бићете у обавези да извшите корекције предлога финансијских планова

Начелница одељења за финансије

Косовац Зорка